text: Прокуратурата иска арест за бивш шеф на Комисията по хазарта - News.bg
  01.02.2020 11:02:49
  01.02.2020 12:16:04
  Прегледи: 18001
  Специализираната прокуратура е внесла в съда искане за определяне на мярка за неотклонение "задържане под стража" на бившия председател на Държавната комисия по хазарта Огнемир Митев.
  Засега той е единственият задържан в български арест от общо петима обвиняеми по разследването срещу хазартния бизнесмен Васил Божков.
  Вчера БНТ съобщи, че Държавната комисия по хазарта за последно е одитирана през 2014-та година. Още тогава Сметната палата е препоръчала да се подобри контролът върху таксите, които дължат хазартните оператори.
  По информация на Нова телевизия задържан е и настоящият шеф на Комисията по хазарта Александър Георгиев. На този етап не е ясно какви точно и дори дали ще има обвинения срещу него, включително и мярка за задържане.
  По-рано пък БТА съобщи, че бизнесменът Борис Бекяров, обявен за издирване заедно с Васил Божков, е бил задържан на летището в австрийската столица Виена. Знае се, че Бекяров е съдружник на Божков, а също и колекционер.
  Властите днес очакват официално потвърждение за задържането на Васил Божков и още двама души в Обединените арабски емирства.
  Всички арести са свързани с разкритията от областта на хазарта и това, че частните хазартни компании са заплащали неправомерно по-ниски такси за дейността. От Държавната агенция за финансов контрол съобщиха първоначално за 210 милиона загуби за държавата, в последствие сумата набъбна до близо 600 милиона. От финансовата инспекция заявиха, че са открили допълнително документи.
  На 29 януари на Васил Божков му бяха повдигани 7 обвинения задочно, тъй като той вече се намираше в чужбина - както той самият призна: заради опасенията си за собствената си сигурност.
  Вчера вечерта главният прокурор Иван Гешев съобщи, че Божков е задържан в Обединените арабски емирства.
  Заедно с Васил Божков бяха обвинени още четирима души - равносметката с последното задържане във Виена показва, че още един човек се издирва.
  Настоящият шеф на Комисията по хазарта Александър Георгиев бе разпитан още по време на първата акция в комисията заедно с още други служители. По информация на прокуратурата бизнесменът Божков е предлагал подкуп от 10 000 лв. на ден именно на служител от комисията, за да осигурява институционална разправа с конкуренцията. На брифинга на прокуратурата не беше посочено име на служител.
  огнемир митев,
  на 01.02.2020 в 16:31:17 #1
  "ДС-управата" на " ДС държавата България" реже опашката си! "ДС-бизнесмените" един по един са засилени към затвора. Парите изчезнали, а които не са - ще потънат в дънземя! Както се случи с "ДС-банките". Тъпото е, че ни правят на балами и очакват да им повярваме! Изпълнявано от баш "ДС мутрата" ББ - Гойко Митич Винетуту! Посегнаха на Черепа, а "Кой" - не! Смешни са в елементарните си напъни да представят "ДС България" за "правова" държава!